En russisk mand blev taget på fersk gerning søndag aften, da han, sammen med to andre, brød ind på en genbrugsplads i Arden.

Det er ikke tilladt at klunse på de fleste genbrugspladser i Danmark, især når man er der efter lukketid. Tirsdag aften blev Nordjyllands Politi kaldt ud til en genbrugsplads i Arden, da tre mænd havde tiltvunget sig adgang og var i gang med at fjerne værdier fra stedet. Det lykkedes politiet at anholde én mand, mens de to andre stadig er på fri fod. Den anholdte er en russisk asylansøger. I hans bil fandt man et fladskærms-tv, en motorsav og andet elektronik, blandt andet bilbatterier. Det er endnu ukendt om den russiske mand har adresse i Danmark. Han vil blive afhørt i løbet af onsdag formiddag.